《拟古五首》
宋代·何梦桂

封狼藐万里，风雪饶阴山。
地荒走蛇豕，俘絷去不还。
高门谁氏子，受驱牧猳犍。
去时纨夸敝，毡毳不蔽寒。
夜夜望北斗，不逐南箕旋。
父母生我初，拊我掌股间。
岂意越在兹，抚身空自怜。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。